polyglot-tagger/wikipedia-language-snippets-filtered huggingface dataset:
நெப்போலியன் ஐரோப்பிய நாடுகளை ஒவ்வொன்றாகக் கைப்பற்றி வந்தார். 1813-ல் ஐரோப்பிய நாடுகள் அனைத்தும் ஒன்றாக அணி சேர்ந்து நெப்போலியனைத் தோற்கடித்தன. ஏப்ரல் 11, 1814ஆம் ஆண்டு பிரான்சின் போன்டேன்ப்ளூ எனும் இடத்தில் நெப்போலியனுக்கும் ஆத்திரியப் பேரரசு, உருசியப் பேரரசு, புருசிய இராச்சியத்தின் சார்ந்தாற்றுநர்களுக்கும் இடையே ஓர் உடன்பாடு ஏற்பட்டது. இதனை நெப்போலியன் ஏப்ரல் 13 அன்று ஏற்றுக் கொண்டார். போன்டேன்ப்ளூ உடன்படிக்கை எனப்படும் இதன்படி நெப்போலியனின் பிரெஞ்சுப் பேரரசு முடிவுற்று பரம்பரை அரச குடும்பத்தினர் அதிகாரம் பெற்றனர்; நெப்போலியன் எல்பா தீவிற்கு நாடுகடத்தப்பட்டார். பிரான்சினுள் நுழையத் தடை விதிக்கப்பட்டது.
நெப்போலியன் எல்பாவில் ஒன்பது மாதங்களும் 21 நாட்களுமே கழித்தார். பிரான்சில் தாம் இல்லாநிலையில் நடைபெற்ற நிகழ்வுகளை கவனித்து வந்தார். பிரான்சிய இராச்சியத்தின் எல்லைகள் சுருங்கியதை மக்கள் விரும்பவில்லை. மீளவும் ஆட்சியில் அமர்த்தப்பட்ட போர்போன் அரச குடுபத்தினர் குடியரசுத் தலைவர்களை அவமதித்த நிகழ்வுகள் வதந்திகளாகப் பரவி பொதுமக்கள் அரசுக்கு எதிரான மனநிலை கொண்டிருந்தனர். தொடர்ந்த சண்டைகளால் ஐரோப்பிய நாடுகளும் சோர்வுற்றிருந்தன. இதனையொட்டி தீர்வுகளைக் காண முயன்ற வியன்னா மாநாட்டில் வலிய நாடுகளுக்கிடையே பிளவு ஏற்பட்டது.
வாட்டர்லூ பெல்ஜியத்தின் தலைநகரான பிரசெல்சிலிருந்து தெற்கே 15 கிலோ மீட்டர் தொலைவிலுள்ள ஒரு சிற்றூராகும். போர்க்களம் வாட்டர்லூவிலிருந்து 2 கிமீ தொலைவில் உள்ளது. இன்று போர் நடந்தவிடத்தில் சிங்க மேடு எனும் நினைவுச்சின்னம் அமைந்துள்ளது; இது போர்க்களத்திலிருந்து எடுக்கப்பட்ட மண்ணிலிருந்தே கட்டப்பட்டுள்ளதால் போர்க்காலத்திய கள அமைப்பு பாதுகாக்கப்படவில்லை.
மே 30, 1814 இல் நேசப்படைகள் லூயிஸ் இன் அண்ணா அர்வி பிரபுவுடன் பாரிசு உடன்படிக்கை என்றழைக்கப்படும் உடன்படிக்கையில் கையெழுத்திட்டது. இதன்படி லூயிஸ் அரியணைக்கு அழைக்கப்பட்டார்; போர்போன் ஆட்சி மீண்டும் நிலைநிறுத்தப்பட்டது. பிரான்சின் எல்லைகளை வரையறுத்த இந்த உடன்படிக்கை பிரான்சு கைப்பற்றிய பகுதிகளை அந்தந்த நாடுகளுக்கு திருப்பித் தர வைத்தது.
இச்சம்பவங்களால் நெப்போலியன் தனக்கு சாதகமான நிலைமை உருவாகியுள்ளதை அறிந்தார். மேலும் உருசியா, செருமனி, ஐக்கிய இராச்சியம், எசுப்பானியாவிலிருந்து திரும்பும் பிரான்சியப் போர்கைதிகள் தமக்கு பயிற்சிபெற்ற படையாக அமையும் என எண்ணினார். போர்போன் குடும்பத்தினரும் வியன்னாவில் கூடியிருந்தவர்களும் நெப்போலியனை செயிண்ட் எலனாவில் சிறை வைக்கவோ அல்லது கொல்லவோ திட்டமிட்டனர்.
புரோ கபடி லீக் என்பது இந்தியாவில் ஒரு தொழில்முறை கபடி லீக் ஆகும், இது இந்தியன் பிரீமியர் லீக் டி 20 கிரிக்கெட் போட்டியின் வடிவமைப்பை அடிப்படையாகக் கொண்டது. போட்டியின் ஐந்தாவது பதிப்பு 2017 ஆம் ஆண்டில் இந்தியாவின் பல்வேறு நகரங்களை பிரதிநிதித்துவப்படுத்தும் 12 உரிமையாளர்களுடன் விளையாடப்படுகிறது. சென்னையை பிரதிநிதித்துவப்படுத்தும் 'தமிழ் தலைவாஸ்' 2017 இல் அறிமுகமானது. இந்த அணி ஜவஹர்லால் நேரு ஸ்டேடியத்தில் தங்கள் சொந்த ஆட்டங்களை விளையாடுகிறது.
புரோ கபடி லீக்கில் விளையாடும் தமிழ்நாட்டை தளமாகக் கொண்ட ஒரு கபடி அணி தமிழ் தலைவாஸ் . இந்த அணியின் உரிமையாளர் தொழிலதிபர் நிம்மகட்டா பிரசாத் மற்றும் இணை உரிமையாளர்களாக கிரிக்கெட் வீரர் சச்சின் டெண்டுல்கர், நடிகர்கள் அல்லு அர்ஜுன், ராம் சரண் மற்றும் திரைப்பட தயாரிப்பாளர் அல்லு அரவிந்த் ஆகியோரும் உள்ளனர் . நடிகர் விஜய் சேதுபதி அணியின் வியாபார குறியீட்டு தூதராக உள்ளார். தமிழ் தலைவாஸ் தமிழ்நாட்டின் ஜவஹர்லால் நேரு ஸ்டேடியத்தில் தங்கள் சொந்த போட்டிகளில் விளையாடுகிறார்கள்.
2017 சீசனுக்கான ஏலத்தில், தலைவாஸ் பாதுகாவலர் அமித் ஹூடாவை ரூ .63 லட்சத்திற்கு எடுத்தார். அவர்கள் இந்திய தேசிய அணியின் கேப்டன் அஜய் தாக்கூரையும் இணைத்தனர் .
இந்த மதராசா அழிவுக்கு ஆளான கட்டிடமாக தொடர்ந்து சேதமுற்று வந்துள்ளது. இது 1805 இல் 205 அடி பரப்பளவில் பரவி, கிழக்குப் பக்கத்தில் ஒரு பெரிய நுழைவாயிலைக் கொண்டு இருந்துள்ளது. இதற்கு முன்னால் நூறு அடி உயரமுள்ள இரண்டு உயர்ந்த கோபுரங்கள் இருந்தன. இந்த வளாகத்தின் மையத்தில் 100 சதுர அடி பரப்பளவைக் கொண்ட திறந்த முற்றமும், அதைச் சுற்றி, மூன்று பக்கங்களிலும் பெரிய அடுக்குமாடி குடியிருப்புகள் அல்லது அறைகளானது 26 அடி அகலமும், 52 அடி நீளமும் கொண்டு மூன்றடுக்கு கட்டிடமாக உயர்ந்து இருந்தது. இந்த கட்டடங்களின் ஒவ்வொன்றின் வெளிப்புறத்தில் ஒரு குவிமாடங்களைக் கொண்டு உள்ளது. மதராசாவின் சுவர்கள் கிழக்கிலிருந்து மேற்கில் 242 அடியும், வடக்கிலிருந்து தெற்காக 220 அடி நீளமும் கொண்டது.
இப்பகுதியை இரண்டாம் முஹம்மது ஷா பஹாமணி , குவாஜா மஹ்மூத் கிலானி , மாலிகுட்-டார்ஜர் என்ற பட்டத்துடன் ஆட்சி செய்தார். இவர்கள் காலத்தில் கட்டப்பட்ட மதராசவில். எஞ்சிய பகுதியே தற்போது உள்ளது. ஃபிரிஷ்தாவின் காலத்திலும், அதற்கு பிறகு சிலகாலமும் கிட்டத்தட்ட ஒரு நூற்றாண்டுக்கும் மேலாக, இங்குள்ள பெரிய பள்ளிவாசல் போன்ற மற்ற கட்டிடங்களுடனும், காவன்கி சௌக் என்று அழைக்கப்பட்டு பாதுகாப்பாக இருந்தது. மேலும் அந்தக் கட்டடங்களும் அவை எந்த நோக்கத்துக்காக வடிவமைக்கப்பட்டதோ அதே நோக்கங்களுக்காக பயன்படுத்தப்பட்டன.
மஹ்மூத் கவான் மதராசா என்பது பீதர் நகரில் அமைந்திருந்த ஒரு பழமையான பல்கலைக்கழகம் ஆகும். இந்தப் பாரம்பரிய கட்டுமான அமைப்பு தேசிய முக்கியத்துவம் வாய்ந்த நினைவுச்சின்னங்களின் பட்டியலில் இடம்பெற்றுள்ளது. இது 15 ஆம் நூற்றாண்டின் பிற்பகுதியில் பாமிணி பேரரசின் இது பிரதம மந்திரியான மஹ்மூத் கவானால் நிறுவப்பட்டது. இவர் ஈரானின் கிலாந்தில் என்னும் பகுதியில் இருந்து வெளியேறிய ஒரு பாரசீக வர்த்தகர் ஆவார். இவர் முதலில் தில்லிக்கு வந்து, பின் 1453 இல் பிதார் நகருக்கு வந்தார் என்பதற்கு இது சான்றாக உள்ளது.
பீதரானது தக்காணப் பீடபூமியில் கடல் மட்டத்திலிருந்து 2330 அடி உயரத்தில், நெடிய கலாச்சார மற்றும் வரலாற்று முக்கியத்துவம் கொண்ட ஒரு இடத்தில் உள்ளது. இந்த நினைவுச்சின்னமானது சௌபாரா மற்றும் கோட்டை ஆகியவற்றுக்கு இடையில் சில நூறு மீட்டர் தொலைவில் அமைந்துள்ளது.இந்த நினைவுச்சின்னத்தின் எஞ்சிய பகுதிகளை சுற்றி தற்போது நகர்ப்புற குடியிருப்புகள் சூழ்ந்துள்ளது. அதன் முதன்மையான கிழக்கு முகப்பு, தற்காலத்தில் பாழாகிவிட்டது. நகரத்தின் முதன்மை வீதியிலிருந்து வழியுள்ளது.
1635 ஆம் ஆண்டில், ஔரங்கசீப்பின் படையெடுப்பின்போது, பிதரானது கான் டாரன் என்பவரால் அழிக்கப்பட்டது. அந்தக் கால வரலாற்று அறிஞர்களின் கூற்றின்படி "பஹாமாணி சுல்தான்களின் ஆட்சியில் 200 ஆண்டுகளுக்கு முன் கட்டப்பட்ட ஒரு மசூதிக்கு , 1656 ஆம் ஆண்டின் முடிவில் சென்ற, அவுரங்கசீப் தனது செலவில், தனது தந்தையான பேரரசர் ஷாஜகானின் பெயரில் குத்பா அறச்செயலுக்கு ஏற்பாடு செய்தார்.
மஹ்மூத் மதராசாவை தனது சொந்த பணத்தைக் கொண்டு கட்டியதாகக் கூறப்படுகிறது. இது குராசான் மதராசாவை முன்மாதிரியாகக் கொண்டு கட்டப்பட்டு, பராமரிக்கப்பட்ட ஒரு உடனுறை பல்கலைக்கழகம் போல செயல்பட்டது. இந்தப் பரபரப்பான பல்கலைக் கழகத்தின் விசாலமான கட்டிடம் கட்டடக்கலையில் ரத்தினமாகவும், பீதாரின் ஒரு முக்கிய அடையாளமாகவும் கருதப்படுகிறது.
இவர்களின் கைப்பற்றலுக்குப் பிறகு, மதராசாவானது முதன்மையாக குதிரைப்படைக்கான தங்கும் இடமாக பயன்படுத்தப்பட்டது. இந்த அறைகளுக்கு அருகே இடது பக்கமிருந்த மினரை வெடி மருந்து சேமிப்பு இடமாக பயன்படுத்தப்பட்டது, பின்னர் அது விபத்தில் வெடித்து, அந்த வெடிவிபத்தால் கட்டடத்தின் நான்கில் ஒரு பகுதியும் நுழைவாயிலும் அழிந்த்தது.
மதராசாவின் கோபுரத்தின் கீழ்பாதிவரை பல்வேறு வண்ண ஓடுகளால் ஜிக் ஜாக் கோடுகளாக சுவரில் பதிக்கப்பட்டுள்ளது. சுவர்களில், குறிப்பாக முன்பகுதிகளில் அதே போன்ற ஓடுகளைக் கொண்டு பதிக்கப்பட்டுள்ளன. முன் சுவரின் உச்சியில் பச்சை மற்றும் தங்க நிறத்திலான எழுத்துக்களில் திருக்குர்ஆன் வாசகங்கள் பொறிக்கப்பட்டுள்ளன.
இதன் முதன்மை நுழைவாயில் அழிந்துவிட்டது, ஆனால் அதன் அடித்தளம் அகழ்வாராய்ச்சிகளில் கண்டுபிடிக்கப்பட்டது. நுழைவாயிலுக்கு அப்பால் ஒரு தாழ்வாரம் இருந்ததள்ளது. அது 15 அடி 4 அங்குல நீள அகலத்தில் சதுரமானது என அளவிடப்படுள்ளது.
மினாரில் பதிக்கப்பட்டுள்ள வண்ண ஓடுகளின் பளபளப்பின் காரணமாக, உள்ளூர் மக்கள் இந்த நினைவுச்சின்னத்தை "காஞ்சினா கம்பா"
இது 1696 ஆம் ஆண்டில் விழுந்த இடியால் இந்த கட்டமைப்பு குறிப்பிடத்தக்க சேதத்துக்கு உள்ளானதாக வரலாற்றில் பதிவு செய்யப்பட்டுள்ளது.
என்டோதீலியல் செல்களையுடய வீபெல் பேலட் உடலங்களிலிருந்து வான் வில்லிபிரண்ட் காரணியை வெளியிட டெஸ்மோப்பிரஸ்ஸின் தூண்டுகிறது. இதனால் 3 லிருந்து 5 வது ஃபோல்டுக்குக்கு உயருகிறது. உறைதலில் கோளாறு உள்ள நோயளிகளான வான் வில்லிபிரண்ட் நோய், தீவிரமில்லாத ஹீமோஃபிலியா- நோய் மற்றும் திரம்போசைட்டோநீயா போன்றவைகளுக்கு வில்லிபிரண்ட் காரணியை வெளியிட டெஸ்மோப்பிரஸ்ஸினை பயன்படுத்தலாம். யூரிமிக் இண்டியூஸ்ட் பிளேட்லெட் செயல்படாமையை சரிசெய்ய இது பயன்படுகிறது. ஹீமோஃபிலியா- அல்லது தீவிரமான ஹீமோஃபிலியா-வை குணப்படுத்துவதில் நல்ல விளைவை ஏற்படுத்துவதில்லை.
ஹீமோஃபிலியா-வில் டெஸ்மோப்பிரஸ்ஸின் பயனானது குணம்சார்ந்த குறைபாட்டிலோ அல்லது அளவு சார்ந்த குறைபாட்டிலோ என்பதை பொறுத்தமைகிறது. டெஸ்மோப்பிரஸ்ஸின் அளவு சார்ந்த குறைபாடுடைய நோயளிகளுக்கு அதிக பயனை அளிக்கிறது. ஏனெனில் ன் வெளியீட்டை அதிகரிப்பதனாலும், செயல்படும் காரணி னுடைய சுழல்தொகுப்பை அதிகரிப்பதனால் ஆகும். காரணி ல் செயல்பாட்டு குறைபாடு உள்ள நோயளிகளுக்கு டெஸ்மோப்பிரஸ்ஸினை பயன்படுத்துவது விவாதத்திற்குரியது, ஏனெனில் செயல்படாத புரதத்தினையுடைய சுழல் அளவீட்டினை மட்டுமே அதிகப்படுத்தலாம்.
நேசல் ஸ்பிரே எடுத்துக்கொண்டதனால், இருவர் மரணமடைந்து, மேலும் 59 பேர் காக்காய் வலிப்பால் பாதிக்கப்பட்டதால், ஐக்கியநாடுகளின் மருத்துக்கட்டுப்பாட்டாளர்கள் எச்சரிக்கைவிடுத்தனர். இது ஹைப்போ நெட்ரீமியா, உடல் சோடிய அளவு குறைபாட்டினால் நேரிட்டது. இந்நிகழ்விற்குப்பின்பு ஐக்கியநாடுகளின் குழந்தைகளுக்கு நேசல் ஸ்பிரே பயன்படுத்த அனுமதி மறுக்கப்பட்டது. இருந்தபோதிலும், ஐக்கியநாடுகளின் மருத்துக்கட்டுப்பாட்டாளர்கள் டெஸ்மோப்பிரஸ்ஸின் மாத்திரைகளை இப்போதும் குழந்தைகளுக்கு ஏற்படும் நாக்டர்னல் எனுரெஸிஸை குணப்படுத்த, நலமுடன் இருக்கும் பட்சத்தில், பயன்படுத்த பாதுகப்பானது என கூறுகிறது.
டெஸ்மோப்பிரஸ்ஸின் மத்திய நீரிழிவு நோயை குணப்படுத்தப்பயன்படுகிறது. இது என்டோஜீனஸ் ஆன்ட்டி டையூரிட்டிக் ஹார்மோன் க்கு மற்றாக உள்ளது. பின்புற பிட்யூட்டரி அல்லது ஹைப்போதலாமஸினால் உற்பத்தியாகும் ன் உற்பத்தி குறைவிற்கு காரணம் சுரக்காமலிருத்தல், போதுமான அளவு இல்லாமலிருத்தலே காரணம். இது டயபெட்டிஸ் இன்சிபிடஸ்யை நிர்ணயம் செய்யவும், மத்திய நீரிழிவு நோயிலிருந்து வேறுபடுத்தவும் உதவுகிறது. பொதுவாக இது நெஃப்ரோஜெனிஸிஸ் உடைய சுட்டிகாட்டியாகவுள்ளதால், இது நேர்மறை தாக்கத்தை ஏற்படுத்துகிறது.
டெஸ்மோப்பிரஸ்ஸின் என்ற வணிகப்பெயரில் விற்கப்படுகிறது.இம்மருந்து நீரிழிவு நோய், படுக்கையில் சிறுநீர் கழித்தல், இரத்தப்போக்கு , வான் வில்லிபிரண்டு நோய், மற்றும் இரத்தத்தில் அதிக யூரியா, போன்ற நோய்களை குணப்படுத்தப்பயன்படுகிறது. ஹீமோஃபிலியா-, வான் வில்லிபிரண்டு நோய்களுக்கு, தீவிரமில்லாத நிலையிலிருந்து மிதமான நிலைகளில் உள்ளவர்களுக்கு மட்டுமே இதனை பயன்படுத்தவேண்டும். இதனை மூக்குவழியாகவோ, நரம்புக்குள் ஊசி மூலமாகவோ, வாய் வழியாகவோ அல்லது நாவிற்கடியிலோ கொடுக்கலாம்.
தலைவலி, வயிற்றுப்போக்கு மற்றும் இரத்த சோடிய அளவு குறைவு போன்றவை பொதுவான பக்கவிளைவுகள் ஆகும். இரத்த சோடிய அளவு குறையும்போது காக்காய் வலிப்பு நோயை இது ஏற்படுத்துகிறது. இதனை சிறுநீரக கோளாறு உள்ளவர்கள் அல்லது இரத்த சோடிய அளவு குறைபாடு உள்ளவர்கள் பயன்படுத்தக்கூடாது. கர்ப்பகாலத்தில் இதனை பயன்படுத்துவது பாதுகாப்பனது என கருதுகிறார்கள். இது வேசோப்பிரஸ்ஸினின் செயற்கை விருத்தாந்தம் ஆகும். சோப்பிரஸ்ஸின் என்பது சிறுநீர் உற்பத்தியை குறைக்கும் ஹார்மோன் ஆகும்.
டெஸ்மோப்பிரஸ்ஸின் நாக்டர்னல் எனுரெஸிஸை குணப்படுத்தப்பயன்படுகிறது. இது பொதுவாக டெஸ்மோப்பிரஸ்ஸின் அஸிடேட் என்ற வடிவில் வாய் வழியாக உட்கொள்ளும் மருந்தாக எழுதி கொடுக்கப்படுகிறது. குழந்தைகள் யை எடுத்துக்கொள்ளும்போது ஒரு வாரத்திற்கு ஈர இரவு 2.2 ஆகவும், மருந்துப்போலியோடு ஒப்பிடும்போது, தொடர்ந்து தூங்கும்பட்சத்தில் 4.5 ஆகவும் உள்ளது.
டெஸ்மோப்பிரஸ்ஸின் ஜக்கியநாடுகளின் மருத்துவ பயன்பாட்டிற்காக 1978ல் அனுமதி பெறப்பட்டது. இது உலக சுகாதார நிறுவன முக்கிய மருந்துகள் பட்டியலில் இடம்பெற்றுள்ளது. மேலும் சுகாதார முறையில் அதிக நற்பயனளிக்கக்கூடிய மற்றும் பாதுகாப்பான மருந்தாக உள்ளது. இது பொதுவான மருந்தாக கிடைக்கிறது. ஜக்கியநாடுகளில் குறிப்பிட்ட மாதங்களில் இதன் விற்பனை 100 லிருந்து 200 வரை உள்ளது.
டெஸ்மோப்பிரஸ்ஸின் பயன்படுத்தும் நோயளிகளுக்கு தீவிர வாந்தி, வயிற்றுப்போக்கு, காய்ச்சல், தீவிர சளி, ஆகியவை ஏற்படும்போது, கண்டிப்பாக இதை எடுத்துக்கொள்வதை நிறுத்த வேண்டும். வெப்பமான சீதோஷ்ண நிலை, ஊக்கமுள்ள உடற்பயிற்சியின்போது, உடலின் எலக்ட்ரோலைட்டுகள் மற்றும் நீர் சமனிலையில் அழுத்தம் ஏற்படும்போது, இதை எடுத்துக்கொள்வதை பற்றி எச்சரிக்கையுடன் இருக்க வேண்டும்.
உடலானது நீர் மற்றும் சோடிய அளவினை சமனிலை படுத்துவது அவசியமாகிறது. அதிக நீர் உட்கொள்ளல் அல்லது உப்பின் அளவு குறையும்போது, சோடிய அளவானது அதிகம் குறைகிறது , இதனால் அந்நபருக்கு காக்காய் வலிப்பு ஏற்படலாம், இது அதிகமாகும்போது இறக்கவும் நேரிடலாம்.
இரவில் சிறுநீர் கழிக்கும் பிரச்சனை உள்ள இளம்வயதினர்களுக்கு டெஸ்மோப்பிரஸ்ஸின் சில நன்மை அளிக்கிறது. வானது அதிகமாக சிறுநீர் கழிக்கும் பிரச்சனை உள்ளவர்களுக்கு இதை பயன்படுத்தலாம் என்று அனுமதி வழங்கியுள்ளது.
அமெரிக்க ஐக்கிய நாடு இந்த மாகாணத்தில் புதிய அரசு நிறுவனங்களை உருவாக்கத் தொடங்கியது. கிளர்ச்சி பிரச்சனை மற்றும் உணவு பற்றாக்குறையானது 2012 ஆண்டு வரை தொடர்ந்தது. 2012 அக்டோபரில் பல அரசாங்க அதிகாரிகள் எச்சரிக்கை செய்தனர்: "அரசாங்கம் அல்லது அரசு சாரா நிறுவனங்கள் இந்த நிலைமைகளை சரி செய்யவில்லை என்றால், இந்த குளிர்காலத்தில் தேகண்டி மாகாணத்தில் பல மரணங்கள் ஏற்படும்" என்று. இதற்கிடையில், 150 போராளிகளுடன் ஒரு கிளர்ச்சித் தலைவர், தேகண்டி மாகாணத்தின் தலைநகரான நீலி நகருக்கு வந்து அரசாங்கத்தின் அமைதி முயற்சியை ஆதரித்துவந்து இணைந்தார்.
ஆப்கானிஸ்தான் அரசு, என்.ஜி.ஓ.க்கள், ஐ.நா., மற்றும் நேட்டோவின் படைகள் மாகாணத்தில் மறுசீரமைப்பு தொடர்பில் சற்று ஈடுபாடு கொண்டுள்ளன. 2007 பிப்ரவரியில் ஏற்பட்ட கடுமையான மழை மற்றும் வெள்ளத்தின் காரணமாக, ஆப்கானிஸ்தானிற்கான ஐக்கிய நாடுகள் உதவி மையம் மாகாணத்தில் ஒரு துணை அலுவலகத்தைத் திறந்தது. மேலும் மாகாணத்தில் செயல்படும் சில அரசு சாரா நிறுவனங்களில் ஒன்றான ஆக்ஸ்பாம் போன்றவையும் ஐ.நா.ஏ.ஏ உள்ளீட்டவை வெள்ள நிவாரணப் பணிகளை ஒருங்கிணைத்தன.
மாகாணம் நிறுவப்பட்டு கிட்டத்தட்ட பத்தாண்டுகள் ஆன நிலையில், இந்த மாகாணமானது ஒப்பீட்டில் பிற மாகாணங்களைவிட சிறந்த பாதுகாப்பை வழங்கியுள்ளதுடன், பல்கலைக்கழக நுழைவு தேர்வில் தேர்ச்சி பெற்றவர்களின் எண்ணிக்கையில் காபூலையும் வட உயர்த்தியுள்ளது. மாகாணமானது 2011 திசம்பரில் தன் பாதுகாப்பில் மாற்றத்துக்கு உள்ளானது. அது தன் சொந்த பாதுகாப்புபை ஆப்கானிய பொலிஸ் மற்றும் இராணுவத்தின் மூலம் தானே பராமரிக்கிறது.
தாய்க்குந்தி , இது சில சமயங்களில் டாக்குண்டி, தெய்கோண்டி, தெய்கோண்டி அல்லது தயங்குடி என உச்சரிக்கப்படுகிறது. இது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நாட்டின் நடுப் பகுதியில் அமைந்துள்ளது. இதன் மக்கள் தொகை 723,980 ஆகும், இது கசாரா மக்கள் மிகுதியாக வாழும் மாகாணமாகும்.
தாய்க்குந்தி மாகாணமானது பாரம்பரியமாக அசாராசித் மற்றும் கசாரா இனமக்களின் பிராந்தியமாக உள்ளது. இந்த மாகாணத்தின் தலைநகரம் நில்லி என அழைக்கப்படுகிறது. இதன் வடமேற்கில் கோர், வடகிழக்கில் பாமியான் மாகாணம், தென்கிழக்கில் கஜினி மாகாணம், தெற்கில் ஒரூஸ்கான் மற்றும் மேற்குப் பகுதியில் ஹெல்மண்டு மாகாணம் ஆகியவற்றால் சூழப்பட்டுள்ளது.
2007 ஆம் ஆண்டு நவம்பரில், உலக உணவு திட்டத்தைச் சேர்ந்த கலப்பு உணவு உதவி மையம் பாதுகாப்புப் பணிகள் காரணமாக அதன் பாதுகாப்புப் பணிக்குத் தள்ளப்பட்டது. ஆப்கானின் உள்துறை அமைச்சகமானது, தலிபான் தீவிரவாதிகள் மாகாணத்தை ஸ்திரமின்மைக்கு மீண்டும் கொண்டுவருவதற்காக தெற்கு மாவட்டமான கஜரானில் ஊடுருவி வந்ததை உறுதிப்படுத்தியது.
2015 சூன் மாதம் மசாமா முரடி தாய்க்குந்தி மாகாண ஆளுனராக தேர்ந்தெடுக்கப்பட்டார். வழக்கமாக ஆப்கானிய தேசிய காவல் துறைக்கு தலைவராக மாகாண காவல் துறைத் தலைவர் இருப்பார். இவரே அனைத்து சட்ட அமலாக்க நடவடிக்கைகளுக்கும் பொறுப்பானவர். இவர் காபூல் உள்துறை அமைச்சகத்தின் பிரதிநிதியாவார்.
தாய்க்குந்தியானது ஒரூஸ்கான் மாகாணத்தில் உள்ள ஒதுக்குப்புறமான கசாரா மக்களின் ஆதிக்கம் கொண்ட வடக்கு மாவட்டங்களில் இருந்து 2014 மார்ச் 28 இல் உருவாக்கப்பட்டது.
சப்பானிய தாவோயியத்தில் மூடநம்பிக்கைகள் அல்லது சோதிடத்தில் தனது மூலத்தைக் கொண்டவையாக இருக்கலாம். பேய்கள் மற்றும் ஆவிகள் பற்றிய கருத்துக்களில் தாவோயியத்தின் ஓனிமோகோ மற்றும் சூசென்டோ போன்றவற்றில் தனது வேர்களைக் கொண்டிருக்கின்றன. பரவலாக பயன்படுத்தப்படும் பேய்களை விரட்டும் உச்சாடனர்கள் பயன்படுத்தும் செட்சுபன் சடங்கு மற்றும் மந்திரமான ”பேய்கள் வெளியேறட்டும், யோகம் உள்வரட்டும்” என்ற மந்திரத் தொடரும் தாவோயியத்தில் தனது அடிப்படையைக் கொண்டுள்ளது.'ஒகமியாசான்' என்றழைக்கப்படும் கலந்துரையாடல் கலாச்சாரங்கள் குறித்த பகிர்வின் போது வீடுகள் கட்டுமானம் போன்ற நிகழ்வுகளின் போது நிழ்த்தப்படும் தாவோயியம் சார்ந்த உள்ளுணர்வு குறித்து கருத்துக்கள் தெரிவிக்க கேட்டுக்கொள்ளப்படுகிறார்கள்.தாவோயியம் ஒரு நிகழ்விற்கு சிறப்பளிக்கும் வகையில் சிறந்த நாள், பொழுது, நேரம் போன்றவற்றைக் காட்டும் நாட்காட்டி ஒன்றைக் கொண்டிருந்தது. ).
நிகோன் சோகி யின் கதைகளில் காணப்படும் ஒரு கதையின் படி, தஜீமா மோரி என்ற ஒரு மனிதன், மரணமில்லாத நிலையான வாழ்விற்கான, அமுதத்தைக் கண்டெடுக்க அழிவின்மைக்கான நிலத்தை அடைந்ததாகவும், அங்கு அவர் "நறுமணப் பழம்" ஒன்றை தனது ஆட்சியாளரிடம் வழங்குவதற்காக கொண்டு வந்ததாகவும் தெரிவிக்கப்படுகிறது. கண்டுள்ளனர். முன்னதாக அரசர் இறந்து விட்டபடியால், தாஜிமா மோரி மீது வழக்கு தொடரப்பட்டது. கல்வியாளர்கள் அழியாத்தன்மைக்கான இடம் என்பது பெங்லாய் எனப்படும் தீவுக்கூட்டம் என்பதையும், மணமுள்ள பழமானது மாண்டரின் ஆரஞ்சைப் போன்ற பழம் என்பதையும் அடையாளம் கண்டனர்.
தாவோயியம் சப்பானிய கலாச்சாரத்தின் ஆன்மீக கருத்துக்களின் உள்ளுறை துாண்டுதலாக இருப்பதாக நம்பப்படுகிறது. இம்மதம் சீனாவின் பூர்வீகக் குடிமக்களின் மரபுவழி மதமான சிந்தோவுடன் ஒத்ததாக இருந்தாலும், அது இன்னும் இறுக்கமானதாகவும், அசாதாரணமானதாகவும் உள்ளது. தாவோயியத்தின் செல்வாக்கை சப்பானிய கலாச்சாரம் முழுவதிலும் காண முடியும் எனினும் கன்பூசியத்தோடு ஒப்பிடும் போது இதன் தாக்கம் குறைவான அளவு தான் காணப்படுகிறது என்பதையும் அறியலாம்.
சப்பானிய எழுத்து வடிவத்தில் தாவோயியத்திற்கான முத்திரை எழுத்தான கன்சி என்பது என்பதாக குறிக்கப்படுகிறது. இந்த முத்திரை எழுத்தின் மூலமானது + என்பதாக இருக்கிறது. டோ என்பது தாவோ எனப்படும் சீன எழுத்து கொண்டுள்ள அதே ”வழி” என்ற பொருளைக் கொண்டுள்ளது.
தஞ்சை மராட்டிய மன்னர் இரண்டாம் துளஜா காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூன்றாவது மகனானக சிவானந்தம் 1808 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சின்னையா, வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.
சிவானந்தம் என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார். பெண்கள் மட்டுமல்லாது ஆண்களும் பரத நாட்டியமாடலாம் என்ற முறையை முதன் முதலில் சிவானந்தம் அவர்களே துவக்கி வைத்தார்.
சிவானந்தம் தஞ்சை சரபோஜி மன்னரின் அரசவை வித்வானாக இருந்தார். சரபோஜி மன்னன் இவருக்கு பல்லாக்கும் விருந்தும் தந்து தினமும் காலையில் தான் கண்விழிக்கும்போது எதிரிலிருக்கவேண்டும் என்று திட்டத்தை ஏற்பாடு செய்தார். இம்மன்னர் மீது சிவானந்தம் பதவர்ணம், ஸ்வரஜதி பதங்களைப் பாடியுள்ளார்.
சகோதரர்கள் நால்வரும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.
சில ராகினி அறிஞர்கள் மராக் யு என்பதன் பொருள் தொன்மையான அரக்கனீஸ் மொழியில் முதல் சாதனை என்று கூறுகிறார்கள். இது அரக்கனீஸ் கதையை அடிப்படையாகக் கொண்டது, 10 ஆம் நூற்றாண்டின் முற்பகுதியில் பியுவால் படையெடுப்பு ஒன்றை மரோ இளவரசன், பாய் பரு மூலம் அரக்கனீசால் அழிக்க முடிந்தது. பியு படையெடுப்பாளர்கள் அழிக்கப்பட்ட பகுதிக்கு அருகில் இந்த நகரம் அமைந்துள்ளது. இதுமட்டுமில்லாமல் இளவரசர் தனது தந்தையை சூழ்ச்சியால் கொன்று ஆட்சியை கைப்பற்றிய தனது மாமாவை வெண்று மகுடம் சூட்டிக்கொண்டார். இது அவரின் முதல் சாதனையாக கருதப்பட்டதால் இந்நகரத்திற்கு இப்பெயர் ஏற்பட்டது.
மராக் யு நகரம் மற்றப் ராகினி மாநிலத்தில் உள்ள பகுதிகள் போல கடற்கரை ஒட்டி இருப்பதால் இதன் வெப்பநிலை ஒரு கடற்கரை வெப்பமண்டல பருவ மழைக்காடு பகுதியில் உள்ளது. இந்த நகரம் தென்மேற்கு பருவமழை மூலம் ஒரு வருடத்தில் பெரும் மழையின் அளவு சுமார் 1200 மில்லிமீட்டர் பெறுகிறது, இதனால் இந்தப் பகுதி மியான்மரில் மிக ஈரப்பதமான பகுதிகளில் ஒன்றாகும். மழைக்காலம் பொதுவாக மே மாதத்தில் தொடங்கி அக்டோபர் மத்தியில் முடிவடைகிறது.
பர்மிய புராணக்கதைகளில் மராக் யு பெயர்காரணம் வேறு விதமாக கூறப்பட்டுள்ளது, ஒரு தனிமையில் வாழ்ந்த பெண் குரங்கு ஒரு மயிலை சந்தித்து அதனோடு வாழத் தொடங்கியது. அதன் மூலம் ஒரு முட்டையை ஈன்றது. அந்த முட்டையில் இருந்து ஒரு மகன் தோன்றினார். அவன் ஒரு வலிமைமிக்க இளவரசன் ஆக வளர்ந்தார். அவர் அங்குள்ள காட்டை அழித்து மராக் யு நகரத்தை உருவாக்கினார். இதன் படி மராக் யு என்றால் குரங்கின் முட்டை என்பது பொருள்.
மராக் யு என்பது மிகத் தொன்மையான ஒரு நகரம், இந்த நகரம் மியான்மரில் உள்ள வடக்கு ராகினி மாநிலத்தில் அமைந்துள்ள ஒரு முக்கியமான பழமையான நகரம். இதற்கு முன்னால் மயோஹங் என்றழைக்கப்பட்டுள்ளது. இது மராக் யு டவுன்ஷிப்பின் தலைநகரமாகும். மேலும் 1430 ஆண்டு முதல் 1785 ஆண்டு வரை, இது மிக முக்கியமான மற்றும் சக்திவாய்ந்த ராகினி இராச்சியம் என்ற மராக் யு இராச்சியத்தின் தலைநகரமாகவும் இருந்தது.
மராக் யு நகரம் கலாடன் ஆற்றில் இருந்து கிட்டதட்ட 11 கிமீ கிழக்காக அதன் சிறு கிளை நதி அமைந்திருக்கும் பகுதியில் உள்ளது. இந்த நகரம், கலாடனின் தரை மண்டலத்தின் கிழக்குப் பகுதியிலுள்ள ராகினி யோமாவின் சிறிய பகுதி மீது அமைந்துள்ளது. இதனால், சுற்றியுள்ள கிராமப்புறங்களில் மலைப்பாங்கான நிலப்பரப்பு, சதுப்பு நிலங்கள், ஏரிகள் மற்றும் ஏராளமான ஏரிகள் உள்ளன.
1433 ஆம் ஆண்டில், மன்னர் மின் சாவ் மோன், மராக் யு வை நிறுவி, ஒன்றுபட்ட அராக்கனீஸ் இராச்சியத்தின் கடைசி தலைநகரமாக உருவாக்கினார். பதினேழாம் நூற்றாண்டின் ஆரம்பத்தில் இந்த நகரம் 160,000 மக்கள் வாழும் நகரமாக இருந்தது 1784 ஆண்டில் பர்மா கோன்பாங் வம்சத்தினர் ஆட்சியைக் கைப்பற்றும் வரை மராக் யு நகரம் மராக் யு இராச்சியத்தின் தலைநகரமாக இருந்தது.
மராக் யு வெப்பமண்டலப் பகுதியில் அமைந்துள்ள போதிலும், வடகிழக்கு பருவ மழையால் குறைந்த வெப்பநிலையை அடைகிறது. குளிர்கால பருவத்தில் அக்டோபரிலிருந்து மார்ச் வரை, வெப்பநிலை வரை குறையும். இந்தப் பருவம் மியான்மரின் சுற்றுலா பருவத்தோடு ஒத்துள்ளது.
ஜோசப் ஜேசன் நமக்கீஹா மோமோவா என்பவர் அமெரிக்க நாட்டு நடிகர் மற்றும் திரைப்பட தயாரிப்பாளர் ஆவார். இவர் இராணுவ அறிவியல் தொடரான 'இசுடார்கேட் அட்லாண்டிசு' என்ற தொடரில் 'ரோனன் டெக்ஸ்' என்ற கதாப்பாத்திரத்திலும் எச்பிஓ கற்பனைத் தொடரான கேம் ஆஃப் துரோன்சு என்ற தொடரில் 'கல் ட்ரோகோ' என்ற கதாப்பாத்திரத்தில் நடித்ததன் மூலம் பிரபலம் அடைந்தார்.
இவர் 1998 ஆம் ஆண்தடில் டகேயோ கோபயாஷி என்ற சர்வதேச ஆடை வடிவமைப்பாளர் இவரது தோற்றத்தைக்கண்டு மாதிரி துறைக்குள் நுழைய ஊக்கப்படுத்தினார். அதை தொடர்ந்து 1999 இல் ஆண்டு 'அவாய் மாடல் ஆப் தி இயர்' பட்டத்தை வென்றார். இவர் தனது 19 ஆம் வயதில் அதிரடி தொலைகாட்சி தொடரான பேவாட்ச்:ஹவாய்-ல் ஜேசன் லோன் என்ற கதாப்பாத்திரத்திரம் மூலம் நடிகராக அறிமுகமானார்.
இவர் வாள் மற்றும் மாயாசாலப் படமான 'கோனான் தி பார்பேரியன்' என்ற படத்தில் நடித்தார். மேலும் 2017 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் அக்வாமேனை சித்தரித்து வெளியான ஜஸ்டிஸ் லீக் , அக்வாமேன் , சாக் சினைடரின் ஜஸ்டிஸ் லீக் அக்வாமேன் அக்வாமேன் அண்டு தி லோச்டு கிங்டோம் போன்ற படங்களில் நடித்துள்ளார்.
ஜேசன் மோமோவா ஆகத்து 1, 1979 ஆண்டு அவாயில் உள்ள ஹொனலுலு என்ற இடத்தில கோனி என்ற புகைப்பட கலைஞருக்கும், ஜோசப் மோமோ என்ற ஓவியருக்கும் மகனாக பிறந்தார். இவரது தந்தை அவாய்யை பூர்வீகமாகக்கொண்டவர் மற்றும் தாயார் செருமானிய, ஐரிய வம்சாவளியை சேர்ந்தவர். இவர் அயோவாவின் நார்வாக்கில் அவரது தாயால் வளர்க்கப்பட்டார்.
அதை தொடர்ந்து நார்த் ஷோர் , ஜான்சன் பேமிலி வக்கேசன் , தி கேம் , ஸ்டார்கேட் அட்லாண்டிஸ் , கேம் ஆஃப் துரோன்சு போன்ற பல தொடர்களில் நடித்தார்.
58 மாகாணங்கள் – தியேன் பியேன், கோவாபின், இலை சாவு, இலாவோசை, சோன்லா, யேன்பை, வாசு கியாங், வாசுகான், சாவோபாங், கா கியாங், இலாங்சோன், பூத்தோ, குவாங் நின், தாய் நிகுயேன், துயேன் குவாங், வாசு நின், நாநாம், கை துவோங், குங்யேன், நாம்தின், நின்பின், தாய் பின், வின்பூசு, காதின், நிகேயான், குவாங்பின், குவாங் திரி, தாங்கோவா, தூவதியேன்-குயே, பிந்தின், பின் துவான், காங்கோவா, நின் துவான், பூயேன், குவாங்நாம், குவாங் நிகாய்,தாக்லாக், தாக்நோங், கியாலை, கோன் தும், இலாம் தோங், பாரியா-வோங்தாவு, பின் துவோங், பின் புவோசு, தோங்நை, தாய்நின், ஆங்கியாங், பெந்திரே, வாசுலியேயு, சாமவு, தோங்தாப், காவு கியாங், கியேன்கியாங், உலோங்கான், சோசு திராங், தியேன் கியாங், திராவின், வின்லோங்
வியட்நாம் மூன்று ஆட்சி அடுக்குகளாகப் பிரிக்கப்படுகின்றன. ஒவ்வொரு ஆட்சி அடுக்கிலும் வேறுபாட்ட ஆட்சி அலகுகள் அமைகின்றன:
நகரக, ஊரக மாவட்டங்களுக்கு தலைமையகங்களாக நகரங்கள் ஏதும் அமைவதில்லை; ஆனால், வழக்கமாக நடுவண் நகரியத்திலோ அல்லது நடுவன் சிறகத்திலோ உள்ளூராட்சி இருக்கை அமையும். இதேபோல, நகரத்துக்கும் நகரியத்துக்கும் தலைமையகம் என ஏதும் அமைவதைல்லை. ஆனால், வழக்கமாக உள்ளூராட்சி இருக்கை நடுவண் சிறகத்தில் அமையும்.
நகராட்சிகள் நகரக மாவட்டமாகவும் நகரியம் ஆகவும் ஊரக மாவட்டம் ஆகவும் பிரிக்கப்படுகின்றன. நகராட்சிக்குத் தனி அலுவல் தலைமையகம் அமையாது. உள்ளூராட்சி இருக்கை நடுவண் நகரக மாவட்டத்தில் அமையும்.
நகரக மாவட்டங்கள் சிறகமாகவும் நகரியங்கள் சிரகங்களாகவும் குமுகங்களாகவும் பிரிக்கப்படுகின்றன. ஊரக மாவட்டங்கள் நகரியங்களாகவும் குமுகங்களாகவும் பிரிக்கப்படுகின்றன.
மாகாணங்கள் நகராட்சியாகவும், நகரியம்/பேரூர் ஆகவும் ஊரக மாவட்டம் ஆகவும் பிரிக்கப்படுகின்றன. மாகாணத்தின் தலைநகரமாக மாநகரமோ நகரியமோ அமையும்.
கட்டுப்படுத்தமுடியாத தொடர்வினைகளால் மின்புலம் மின்னிறக்கத்தை உருவாக்குகிறது. மின்புலம் உருவாக்கும் இலத்திரன்கள், காற்றை அயனியாக்கும் அளவிற்கு வலிமையைப் பெறுகின்றன. இவை கீழ்க்கண்டவாறு செயல்படுகிறது.
இயற்கையாக வளிமண்டலத்திலுள்ள மின்சுமையற்ற அணுக்கள் அதிக மின்னழுத்த வாட்டமும், வலிமையான மின்புலமும் உள்ள இடத்தில் நேர்மின் அயனியாகளாகவும், கட்டற்ற இலத்திரன்களாகவும் பிாிகின்றன.
நேர்மின் அயனிகளும், கட்டற்ற இலத்திரன்களும் மீண்டும் இணைந்து மின்சுமையற்ற அணுக்களாக மாறி விடாத அளவிற்கு, தேவையான இயக்க ஆற்றலை மின்புலத்தின் மூலம் பெறுகின்றன.
இலத்திரன்களின் மின்னூட்டம்/நிறை விகிதம் நேர்மின் அயனிகளை விட அதிகம் என்பதால் அவை அதிகமாக முடுக்கப்படுகின்றன. அதனால் இலத்திரன்கள் அதிக ஆற்றலைப் பெற்று, மற்ற மின்சுமையற்ற அணுக்களை, அயனிகளாக்குகின்றன. இவ்வாறு இலத்திரன்-நேர்மின் அயனி இணை தொடர்ந்து உருவாக்கப்படுகிறது. இந்தத தொடர் வினையால் இலத்திரன் பேரிறங்கி உருவாக்கப்படுகிறது. இலத்திரன் பேரிறங்கிளால் நேர் மற்றும் எதிர் மின்னிறக்கங்கள் உருவாக்கப்படுகிறது. நேர் மின்னிறக்கங்களில் இலத்திரன்கள் உள்ளாகவும், நேர்மின் அயனிகள் வெளியாகவும் விலகலடைகின்றன. எதிர் மின்னிறக்கங்களில் நேர்மின் அயனிகள் உள்ளாகவும், இலத்திரன்கள் வெளியாகவும் விலகலடைகின்றன.